JohanHeinsen/ENO huggingface dataset:
Viborger Samler, 1848-05-06
Det hedder i en Correspondentskrivelse fra Paris, at 24de April, at man sammesteds i de diplomatiske Kredse omtaler med den største Bestemthed Afslutningen af en Alliance imellem England og Østerrig, der vel foreløbig er rettet med Hensyn til Tilbageerobringen af Lombardiet og Venedig, men der senere ved at forøges ved Ruslands og Preussens Tiltrædelse skal holde den franske Republik Ligevægten. At England nærer det meest fjendtlige Sindelag imod den franske Republik, at det opbyder Alt for endnu engang at coalisere Europa til en Krig imod Frankerig, er ikke længere underkastet nogen Tvivl. Den franske Regjering har desangaaende erholdt saa eenstemmige Beretninger fra dens diplomatiske Agenter i Udlandet, at Lamartine har seet sig foranlediget til at adressere til Lord Normanby en Note, hvori den franske Regjering æsker bestemte Erklæringer fra det engelske Cabinet om 7 forskjellige Puncter. Den engelske Regjerings Svar vil indløbe og faa Dage, og den provisoriske Regjering vil derefter i det "Budskab, hvormed den aabner Nationalforsamlingen, klart og uden Forbehold udtale sig om sin Stilling til England og til de andre Magter. Alt lader befrygte, at en Krig er uundgaaelig, og at der først af denne Krig vil fremgaae en Ordnen og Organisering af de nu saa forvirrede europæiske Tilstande. – Correspondenten omtaler dernæst flere Stater og Provindser til Ex Jtalien og Holsteen, hvor England skal med sit diplomatiske Veto være fremtraadt som Mægler, og hvor det haaber at fiske i rørt Vand. Men den gamle Diplomaties Tid er forbi, og England skuffer sig, naar det endnu engang haaber at anvende Pitts og Castleraghs Politik. Det er Correspondentens Mening, at Jrland kun lurer paa et beqvemt Øieblik for at løsrive sig, og Dampskibs fartens Opfindelse har tilintetgjort Englands Uangribelig hed. Correspondenten ender sin Beretning med disse Ord "Men det er Ulykken, at alt Dette fører til en Krig, og igjennem denne Skjærsild maae vi Alle vandre."
Viborger Samler, 1848-05-06
Efter Journalen "L'Assemble, nationale" skulle de for kort Tid siden pensionerede Generaler have undertegnet en Protest imod denne Forholdsregel. - Samme Journal opstiller imod Ledru-Rollin og dennes Parti følgende Beskyldninger: 1) De ville drive paa Udnævnelsen af 34 Ultrarepublicanere eller Proletariat-Republicanere som Deputerede for Paris; 2) De ville af disse udvælge 3 Consuler, constituere en ny Republik, annullere Departements valgene og udsætte de nye Valg; 3) De ville fremdeles afsætte alle Embedsmænd, alle Officierer og lade Soldaterne vælge af deres Midte nye Officierer m. m. m.
Viborger Samler, 1848-05-06
Messager anfører af en Skrivelse fra Enkehertuginden af Orleans til en Dame i Genf, at Hertuginden ved i Begyndelsen skal have sørget over Tabet af Frankerigs Krone for hendes Søn, men at hun nu, efter modent at have overveiet Omstændighederne, har faaet andre Tanker, og at hun nu for ingen Priis i Verden vilde tilraade hendes Søn at antage denne Krone. Et næsten lignende Brev har Hertugen af Bordeaur tilskrevet flere af sine meest indflydelsrige Tilhængere, og anmodet dem om, aldeles ingen Regning at gjøre paa ham, da han renoncerer paa alle sine Rettigheder.
Viborger Samler, 1848-05-06
Valgene ere endte i Paris, men Resultaterne ikke offentliggjorte. Mange Klager føres imidlertid over Vilkaarligheder og Reglementsovertrædelser, navnligen i det famøse 12te Arrondissement. National meddeler en meget forsonende Artikel, hvori den fremhæver, at trods alle Bebreidelser, som man gjøre den provisoriske Regjering, maa man dog indrømme samme den store Fortjeneste at have i to Maaneder opretholdt det i alle sine Fuger sammenstyrtende Samfund uden at udgyde en Draabe Blod, uden at proscribere en eneste Borger, uden at undertrykke en Meningsyttring. Han besværger Tilhængerne af den historiske Skole ikke at sammenligne Revolutionsmændene fra 1848 med deres Forgængere fra 1789 indtil 1794. Der gives nu, paastaaer National, hverken Girondister eller Bjergparti; Mænd som Danton ere ligesaa umulige som Maratister, og Terrorismen er kun et Phantom. Vore Fædre, siger Journalen, maatte ødelægge; vor Opgave er det at opføre en ny Statsbygning. Til at løse denne Opgave udkræves andre Bygmestere og andre Assistenter end i 1793.
Viborger Samler, 1848-05-06
Af de nyeste Beretninger fra Paris erfares, at i Betragtning af, at de trods Auctoriteternes Forbud bevæbnede og organiserede Forsamlinger af Tydskere falde de østlige Departementer til Byrde; at de tydske Stater, tilstede Tilbagekomsten af de ubevæbnede og ikke i Bander dragende Tydskere til deres Hjemstavn; at disse Sammenrotteringer kunne give Anledning til Frygt, Væbninger og Misforstaaelser i de tydske Nabostater; at der bestaaer Fred imellem det tydske Forbund og Frankerig, og at denne Fred skal befæstes, har den franske Regjering befalet Opløsningen af disse Forsamlinger af Tydske Undersaatter i alle de østlige Departements.
Viborger Samler, 1848-05-06
Den store Nationalforsamling skal aabnes den 4de Mai ved en stor Fest paa Marsmarken. En Kæmpestatue, af 30 Alens Høide skal i Marsmarkens Midte forestille den franske Republik. Andre Figurer skulle forestille Frankerig, Jtalien og Tydskland, der i Forbund række hverandre Haanden til Forlig.
Viborger Samler, 1848-05-06
Af Valgforhandlingerne erfares, at i den 1ste Sect. af Paris's 2det Arondissement have Lamartine, Dupont de leure, Arago, Armand, Marrast, Garnier Pages, Marie og Bethmont erholdt hver 600 Stemmer og derover medens Ledru-Rollin kun endnu havde 160, Albert 119, Louis Blanc 119, Flocon 96, Barbes 50 og Blanqui 12 Stemmer.
Viborger Samler, 1848-05-06
Jtalien. Efter paalidelige Efterretninger fra Palermo af 14de April har det sicilianske Parlement eenstemmig fattet den Beslutning, at Ferdinand Bourbon og hans Dynastie have forstedse forbrudt deres Ret til Siciliens Throne, at Sicilien vil begrunde sig som constitutionnelt Monarkie og kalde en italiensk Prinds til Siciliens Throne. Som en Følge af denne Beslutning var Palermo prægtig oplyst i 3 Aftener; alle Bourbonernes Statuer omstyrtedes, og af Ertset skulde Kanoner støbes. Storhertugdommet Posen. Efter den preussiske Reorganisationsplan for Posen bliver Staden og Fæstningen Posen ret Støttepunct for Tydskerne. Flere af Landets Kredse lægges deels til Regjeringsdistrictet i Frankfurt an der Oder, deels til Vestpreussen og deels til Schlesien. Men Kredsene Pleschen, Schroda, Wreschen, Gnesen, en lille Deel af Kredsene Mogilno og Jnowrazlaw, med Stæderne Trewesno, Wilatow, Kwiczysewo, Strzeln og Kruschwitz som Grændsestæder, skulle danne Hertugdømmet Gesen under preussisk Høihed. De Polakker og Tydskere, som foretrække at træde over fra Hertugdømmet Gnesen til de tydske Kredse eller omvendt, skulle dertil erholde Tilladelse, og Statsdomainerne lette Omtuskningen af deres Landeiendomme. – J Staden Posen har dannet sig af Tydskere og Jøder et Fricorps, der agerer i Forbindelse med Militairet. En Deel af dette Corps er imidlertid ved Nattetid overrumplet, taget tilfange og ilde behandlet af den polske Borgervæbning.
Viborger Samler, 1848-05-06
Tydskland. Det hedder i en Correspondentartikel fra Berlin af 28de April, at man ikke maa forskrækkes, dersom Berlinerbladene for de nærmeste følgende Dage, ikke skulde indtræffe. Vi have, udhæver Correspondenten, ingen ny Revolution; kun vore Sættere og Trykkere, negte at arbeide, indtil man har forhøiet deres Løn. Til den forlangte Forhøielse, der imidlertid ikke overstige Billighedens Grændser, komme flere ubillige Forlangender, til Ex. Formindskelse af de Lærredrenge, der arbeider uden Betaling og saaledes gjøre de ældre Arbeidere brødløse, og fremdeles at der til hver Maskine skulle beskæftiges to Haandpresser; i modsat Fald skal der udredes et vist Bidrag til Laugets Understøttelseskasse. Efter fire Ugers forgiæves Underhandlinger besluttedes eenstemmigen igaarAftes at standse med Arbeidet. Entrepreneurerne og Trykkerierne have erklæret at ville tilstaae deres Assistenter den dem i Leipzig indrømmede Betaling; men med Magt ville de ei lade sig aftrodse Noget, ligesom de ogsaa med Bestemthed have afslaaet de andre Fordringer. – Den 27de om Aftenen tilmeldtes den constitutionelle Klub, at 300 brødløse Arbeidere befandt sig i den største Nød. En Deputation fra Klubben og de betrængte Arbeidere begave sig til Handelsministeren v. Patow, der lovede at skaffe dem Arbeide om nogle Dages Forløb. Jdag drog en stærk Skare af dem igjennem Staden og vore Borgergardister, der ere af en noget skræksom Natur, raabte strax paa Hauptmann. - Men Processionen løb rolig af.
Viborger Samler, 1848-05-06
J en Correspondentskrivelse af samme Dat. hedder det, at de Fordele, som Preussen har tilkæmpet sig i Slesvig ville forhaabentlig bære gode Frugter for Landet og atter bringe det preussiske Navn i hele Tydskland til den Anerkjendelse, der tilkommer det ifølge dets politiske Stilling. Med Hensyn til Differentsen imellem Assistenterne og Trykkerieierne, vilde man vide, at hine vilde begrunde et paa Actier funderet Foreningstrykkeri.
Viborger Samler, 1848-05-06
Af de til Hamborg den 29de April ankomne Berliner Journaler udgjør Voss. Zeit." og National Zeit." et halvt Ark, og "Preuss. Zeit." kun 1/2 Ark. Sidstnævnte indeholder kun den Anmeldelse fra det Deckerske Trykkeri, at "Allg. Pr. Zeit." ei kan udkomme paa Grund af Sætternes og Trykkernes Strike; "Voss. Zeit." at den kun ved Hielp af nogle "Burschen har kunnet give et lille Livstegn. Om Resultatet af Underhandlingerne imellem Principalerne og Assistenterne meldes Jntet.
Viborger Samler, 1848-05-06
Frankfurt am Main, den 23de April. J de igaar af de 50 Mænds Comite afholdte tvende Forsamlinger, den ene fra Kl. 10 til 1 Formiddag, og den anden fra Kl. 4 til 8 1/2 om Eftermiddagen, vare Forhandlingerne temmelig heftige. Det er næsten, som om det Blod, der er flydt i Overbaden (Søkredsen) ogsaa vil bringe en ondartet Sæd til at spire frem i den permanente Comite.
Viborger Samler, 1848-05-06
Af de igaar discuterede Anliggender, saavelsom af nogle tidligere, fremgaaer den Vished, at der i Comiteen gives to temmelig skarpt adskilte Partier, af hvilke det ene utvivlsom stiller den constituerende Forsamling og med samme Tydsklands snart sammentrædende Parlement over alle hidtil i Tydskland bestaaende Auctoriteter, hvorimod det andet fornemmelig arbeider paa at redde de gamle Auctoriteters Anseelse og søge at gjenvinde det Tabte. Eftermiddagsmødet var i flere Henseender en Fortsættelse af Formiddagsmødet. Efterat Blum havde aflagt Beretningen om Tildragelserne i Aachen, gav et Andragende fra Lehne, der nedlagde Protest imod en af Forbundsdagen tagen Beslutning, hvorved denne (Forbundsdagen) forbeholdt sig nærmere at bestemme Tiden til Aabningen af den constituerende Forsamling, Anledning til en meget alvorlig, ofte heftig Forhandling. Lehne, Heckscher, Venedey, Blum, Abegg, Spatz, Jacolly og flere Medlemmer talte atter imod de Bestræbelser, der gik ud paa at lede ind paa den forrige Bane Tydsklands Anliggender, saaledes nemlig, at deres Behandling unddroges de 50 Mænds Comitte d. c. at Tydsklands Anliggender overantvordes til Forbundsdagens Discretion. Man henleddede Opmærksomheden paa Planen til det i Stiftstidenden allerede omtalte Triumpirat; man besværede sig over, at Forbundsdagen atter traadte i Forgrunden i de stedfindende Publicationer og at den Beslutning, imod hvilken Lehnes Andragende var rettet, var tagen fuldkommen udenat raadspørge den permanente Comite. Jmod disse Anskuelser og de, som en Følge heraf, foreslaaede kraftfulde Protester talte Mathy, Wippermann, JürgensWedemeyer og Flere. Omsider kom det til forskjellige Andragender, nemlig: at den 1ste Mai maatte vedblive at ansees som Sammentrædelsesdagen for den constituerende Forsamling; at den faste Constituering af denne constit. Forsamling maatte være afhængig af Antallet af de indtrufne Deputerede, saaledes at Constitueringen i det seneste skulde finde Sted den 18de Mai; at Comiteen vilde ved sin Formand formaae (veranlassen) Forbundsdagen til at afstaae fra en yderligere Beslutning i dette Anliggende. Dette sidste Andragende gik igjennem med 22 Stemmer, imod 21. Endelig toges endnu efter R. Blums Andragende den eenstemmige Beslutning at erindre Forbundsdagen om at der endnu stedse manglede et stort Antal af de gamle Forbundsdags Gesandter, og foranledige ham til at bede Regjeringerne om at bevirke snarest muligt Suppleringen (Ernenerung) af deres gamle Gesandter.
Viborger Samler, 1848-05-06
Jndenlandske Efterretninger. Hs. Maj. Kongen har behaget at tilstille Hofcapelmester Glaser 1000 Rbd. som et Bidrag til Jndtægten af den Concert der den 4de Mai Aften skal gives til Fordeel for de faldne Krigeres Efterladte.
Viborger Samler, 1848-05-06
J Roeskilde Stænders 3die Møde blev forelagt en kongelig Proposition angaaende rentebærende Creditbevisers Udstedelse i Anledning af Krigen og Paalæg af Krigsskat til disses Jndløsning. Beløbet af Skatten anslaaes til 4 Mill. Rbd. 1) Af Hartkornet skal svares 6 1/2 Rbd.; 2) Bygningsafgiften svares for eet; 3) af Renter eller Udbytte for eet Aar svares 1/2 Deel; 4) en Afgift af Appanager, Gager fra 600 Rbd. og derover. Fremdeles en Forhøielse af Brændeviinsafgiften, og paa Tolden af Caffe, Steenkul, Sukker, Thee, Tobak, Tømmer og Viin. Skatterne ere calculerede for Hartkornet til 2,250,000 Rbd.; Bygningsafgiften til 380,000 Rbd.; af Renter og Udbytte 400,000 Rbd.; af Gager 480,000 Rbd.; af Næringsskatten 132,000 Rbd. og af Told og Consumtion 400,000 Rbd. – Til at undersøge denne kgl. Proposition valgtes en Comitee bestaaende af Kammerherre, Scavenius, Agent Bruun, Prof. Larsen, Conferentsraad Treschow, Sognefoged P. Hansen, Capitain Herforth og Raadmand Meinert. (Bl. Td.)
Viborger Samler, 1848-05-06
Den Comitee, som var nedsat i Anledning af Jndsamlingen til og Jndkjøbet af et Dampskib, har nu kjøbt et et saadant i Gothenborg. Det er Dampskibet "Sverrige, og koster 60,000 Rbd. Bco.
Viborger Samler, 1848-05-06
Under Overskrivt "Skandinavisk Kampraab indeholder Dagligt Allehaanda af 27de April en Opfordring til svenske Mænd og Medborgere af alle Stænder og Klasser, af enhver Mening og Anskuelse, at gribe til Vaaben for Danmark.
Viborger Samler, 1848-05-06
Lieutenant Husum, som i Slaget ved Slesvig fik et Skudsaar, der fra Ryggen gik ud igjennem Siden, og som i Førstningen blev anseet for dødeligt, men desuagtet havde taget en saa vidunderlig Retning at ingen af de indre ædle Dele var bleven beskadiget, – er nu allerede uden Fare og tør maaskee om 14 Dage gjensee Hjemmet.
Viborger Samler, 1848-05-06
Etatsraad Francke har i Altona stillet sig som Candidat til den tydske Nationalforsamling og erklæret sig for Fremskridt i alle Retninger og for Udstrækkelsen af Told linien fra Triest til Kongeaaen. Man har tilstillet "Kiel. Espdbl. "Breve, der paa det meest afgjorte udtale sig moden saadan Candidat. Bladet selv mener og, at Folk, som have tjent Danmark efter det aabne Brev, ingenlunde ere værdige til at repræsentere Slesvigholsteen ved Forbundsdagen. Mindre Paalidelig. J Tirsdags Aftes hed det i Kjøbenhavn, at der fra Sverrig skulde være kommen for vor Sag gunstige Efterretninger. (Bl. T.) - J "Loll.
Viborger Samler, 1848-05-06
F. Av. skrives fra Kbhavn, at en dertil ankommen svensk Officier har forsikkret, at 7 Linieskibe og 10,000 Mand Landtropper ved Carlscrona ere færdige til at sendes Danmark til Hjælp. – Jfølge en Efterretning fra Faaborg i Svendb. Av. har man i Mandags begyndt at overføre Tropper fra Als til Fredericia.
Viborger Samler, 1848-05-06
Odense, den 1ste Mai. Efter hvad man melder os, ere idag 3 slesvig-holsteenske Fanger - Pastor Petersen fra Hellevad, Kromand Jversen fra Hougaard, Landmand Nachtigall fra Toftlund ankomne hertil. (F. A.)
Viborger Samler, 1848-05-06
Middelfart, den 3die Mai. Efter nogle Dages Ophold i Kolding, hvor Dannevirke Nr. 103 og 104 udgaves, er Redactionen med et Filialtrykkeri flyttet hertil. Jgaar Eftermiddags Kl. 2 blev Snoghøi recognosceret af fem preussiske Jægere, en Lieutenant og hans Tjener. De to sidste vare tilhest og holdt sig noget tilbage. Ogsaa Fredericia skal igaar være blevet recognosceret, mulig ogsaa besat. Reisende fra Jylland hertil have igaar mødt tydske Tropper paa Marschen fra Kolding til Veile, hvor de ventelig ere indtrufne igaar Aftes. Aftenen tilforn (i Mandags) synes de at have besat Kolding og i Søndags Haderslev. Det maa ansees for utvivlsomt, at Fjenden samtidig er rykket lige saa langt mod Nord i Midt- og Vest-Jylland, og at altsaa ligeledes Varde er besat. (?) Denne raske Fordeling af Fjendens Kræfter vil lette den danske Hærs fremtidige Operationer.
Viborger Samler, 1848-05-06
Hele vor Armee befinder sig nu paa Als og i Fyen, paa 1 Regiment Dragoner nær, tredie Batt. Jnfanteri og 1 Batteri Kanoner, der under Oberst Juels Commando rykke nord paa i Jylland, thi det øvrige Cavalleri af General Wedels Corps, som fra Bau gik gjennem Nordslesvig, er indtruffet iforgaars og iforgaars Nat hertil over Snoghøi. Jdag ved Bladets Slutning (Formidd. Kl. 10) vrimler det af preussiske Tropper, Gardegrenaderer og Jnfanteri, i Snoghøi, nede paa Broen, i Riegels Have og omliggende Marker. Ogsaa Fredericia fra hvilken Fæstning alt Krigsmaterial er bortført, er fuld af Preussere. Jmorges tidlig er en russisk Coureer (der i flere Aar har opholdt sig som russisk Legationsraad i Kjøbenhavn) fra Snoghøi ombord paa Dampskibet Ægir (?) gaaet til Assens. Hvorhen derfra, vides ikke. Han har udladt sig med, at hans Ærinde havde været, i det russiske, engelske og franske Cabinets Navn at forbyde den preussiske Armee at gaae over Kongeaaen. - Efterskrift. Om Middagen. Efterat vi havde nedskrevet Ovenstaaende, have vi oplevet en Kanonade. Preusserne havde bag Snoghøi opkjørt et Batteri, hvormed de fra Kl. lidt over 10 til 11 uophørlig bestøde 3 danske Kanonbaade, saa laae i Sundet. Disse kunde ikke besvare Fjenden med nogen Virkning, eftersom denne var dækket af fremspringende Sandbanker. Uagtet Fienden med stor Hidsighed fyrede 2300 Skud, Kugler, Granater og Kartætsker indtil Kl. var 11, da han holdt pludselig inde og trak sit Batter tilbage af Kolding Vei, have vore Kanonbaade hverken Døde eller Saarede, ikkun den Baad, som var meest udsat for Fjendens heftige Jld, fik en Kugle i Skroget, en Kjæde sprængt og en Aare bortskudt. Kl. 12 rykkede fra Kolding Kant c. 100 Mand preussisk Jnfanteri og c. 25 Mand Cavalleri ind i Gjæstgivergaarden i Snoghøi. En herværende Artilleri-Afdeling er nu i fuldt Arbeide med at opkjøre et Batteri udenfor Byen for at bestryge Snoghøi og Omgivelse.
Viborger Samler, 1848-05-06
Den fra Fredericia her i Kirken indbragte Munition føres nu paa Jndvaanernes Forestilling andetsteds hen. (Dvk.)
Viborger Samler, 1848-05-06
Under Forlangt Jndrykkelse læses i Thisted Avis"Som en Trøst for vore danske Medborgere kunne vi ifølge den herværende preussiske Consul Nyeborgs Yttringer ved Raadstuemødet idag meddele: "at vi fortiden ingen Krig, har med Preussen!" (2) Thisted den 2den Mai 1848. Flere Borgere."
Viborger Samler, 1848-05-06
Viborg. Pr. Estaffette er hertil inat indløbet følgende Skrivelse fra Horsens, Fredag Eftermiddag Kl. 5.
Viborger Samler, 1848-05-06
Efterretninger idag fra Veile oplyse, at Fjendens Stilling der er den samme og i ethvert Tilfælde ikke fremskridende. – Dette bekræftes ydermere ved senere hertil komne tvende af Veile Kjøbstads Borgerrepræsentantere, hvis Hverv her er at erholde Hjælp fra Horsens med Hensyn til Leverancen af den, ved en Raadstuesamling igaar (Torsdag) i Veile, af den derværende fjendtlige Øverst commanderende, udskrevne daglige Ration af Victualier m. v. Disse Mænd erklære, at det ikke synes at være Fjendens Agt at skride længere frem, ligesom hans moralske Styrke synes saare tvivlsom. Besiddelsen af Veile maae mere betragtes som en for Fjenden nødvendig Position, for fra den Side at dække dem for ikke at blive overrumplet og saaledes garantere dem en mere uforstyrret Besiddelse af Snoghøi og Fredericia, der ere dem nødvendige for derfra at iagttage vore Troppers Foretagender.
Viborger Samler, 1848-05-06
Styrken i Veile bestaaer af 4de Jægerbataillon, 6te Jnfanteribataillon, 3 Kanoner, og 2 Eskadroner af 2det Dragonregiment samt nogle faa Preussere. Den synes saaledes i dette Øieblik at være circa 1500 Md., altsaa mindre end igaar antoges. Horsens Bagere assistere med Brød til Veile. Reqvisitionen der var daglig: 18,400 Pd. Brød, 9,200 Kjød, 2,300 Pd. Riis, 1,150 Pd. Smør, 2,300 Flasker Brændeviin, 200 Flasker Viin, 2,400 fine Cigarrer, 165 Tdr. Havre, hver 5te Dag: 9,2000 Pd. Tobak, og hver 8de Dag: 400 Pd. Sukker. Det maa altsaa antages, at denne Reqvisition omfatter den øvrige Styrke og at Landet bag Kongeaaen ansees blottet. Styrken norden Aaen anslaaes til ialt 8000 Md. Hertugen, af Glücksborg er i Veile. Prindsen af Augustenborg i Viuf og Gen. Wrangel paa Sønderbygaard ved Fredericia, Af et Brev fra Linaae, Aften Kl. 9: En Handelsbetjent, paa Silkeborg, der vendte tilbage fra Aarhuus, som hjemsendt Frivillig, erklærer, at Dags Eftermiddag Kl. 4 var der ikke en eneste af vore Tropper mere i Aarhuus.
Viborger Samler, 1848-05-06
Det i Kbh. værende Detaschement af 4de Jægercorps. Ved 3die Reserve-Jægercorps: Commandeur, Major v. Kauffmann. Compagnicommandeurer: Capt. v. Wichfeldt, Premierlieutn. de Plane, Lieutn. v. Friederichsen, Premierin. v. Salchow. Lieutenanter: v. Frost, v. Schmagel, A. C. v. Hansen, v. Thorstensen, v. Andersen, v. Føns, v. Holm, v. Drewsen. Underofficerer: Contoirist C. A. Wanscher, Handelsb. T. Jørgensen.
Viborger Samler, 1848-05-06
Fallit. Boghandler Heinrich Carl Klein; Handelsagens Elias Julius Peine; Krigsassessor og forhenv. Fuldmægtig i Generalcommissariats=Collegiet Henrik Svane; Bagermester Salomon Meyer Engel; Grosserer Elieser Levin Rothschild; Snedkermester Frederik Wilh. Jhle jun., Kunstdreier Jens Conrad Hahn; Alle i Kjøbenhavn. Kjøbmand Johan Christopher Martin Mylius i Kjøge, Kjøbmand og Brændeviinsbrænder Carl Edward Petersen i Kallundborg. Kjøbmand Sophus Theill & Comp. i Svendborg.
Viborger Samler, 1848-05-06
Agger Kanals Skibsliste. Jndk. den 27de April: N. Jversen fra Mandahl til Struer med Trælast. Den 28de: N. H. Ankersen fra Altona til dito med Stykgods, L. Petersen, B. Reiersen, C. Corneliussen, Alle fra Mandahl til Hjarbek med Trælast. Den 30te: H. N. Lauritsen fra Hartlepool til Struer med Steenkul. Den 1ste Mai. C. B. Petersen fra Newcastle til dito med dito, J. Mathisen fra Østerrisøer til Nykjøbing med Trælast. - Udg. den 28de April: O. Reiersen fra Thisted til Norge med Kornvarer, H. C. Uldrigsen fra Skive til Mandahl med dito, C. Jacobsen fra Thisted til England med dito, A. Simonsen fra Nykjøbing til Mandahl med dito, T. Tønnesen fra Thisted, til Norge med dito, C. Christensen fra Skive til dito med dito. Jmorgen prædiker Hr. Pastor Bruun i Domkirken; i Søndresogns Kirke Hr. Pastor Hindberg.
Viborger Samler, 1848-05-06
AERTISSEMENTS. Ved disse Linier modtage de flere af Byens Jndvaanere, hvem den korte Frist for min Afreise derfra ikke forundte mig Tid til mundtlig at bringe mit Farvel, mit hjertelige Lev vel! ligesom Viborg Bye min oprigtige Taksigelse, og vil jeg altid med Glæde og Taknemmelighed mindes den Tid jeg har henlevet dersteds. Schuberth, Sergeant ved 12te Bataillon.
Viborger Samler, 1848-05-06
Da jeg har vundet Borgerskab her i Byen som Barbeer, anbefaler jeg mig til Alle som godhedsfuld vil beære mig med deres Søgning, med Alt til mit Fag Henhørende, som Paa sætning af Blodkopper og Blodigler samt sætte Lavement. Desuden befatter jeg mig med Haarkligning og bortskaffer Ligtorne, som Alt loves udført billig og til Alles Tilfredshed.
Viborger Samler, 1848-05-06
Min Bopæl er hos Hattemager Astrup ved Siden af Gjestgiver Preisler i St. Mathiasgade. S. P. Louens, Viborg, den 5te Mai 1848. Amtsbardeer. Da det, i Liighed med hvad der er forordnet for de offentlige Kasser, under de nærværende Omstændigheder ikke er fundet rigtigt at have nogen Pengebeholdning henliggende i den herværende Spare- og Laanekasse, og Kassens vigtigere Papirer ere bortsendte. forat kunne være i sikker Forvaring, ere Spare- og Laanekassens Forretninger indtil videre standsede, hvorhos tilføies, at naar Omstændighederne igjen tillade at begynde samme, skal saadant blive bekjendtgjort. -